Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: már hatályba lépett. A jogalkotásról szóló 1987. évi XI. törvény 11. § (4) bekezdése szerint a jogszabályt és a végrehajtási
Paragraph Index: 582

e) pontban írt rendelettervezeteket az Igazságügyi Minisztérium 1999. január 18-án tájékoztatásul megküldte, ezzel az ajánlásban foglaltakat teljesítette. A békéltető testületek díjazásáról szóló 211/1998 (XII. 24.) Korm. rendelet kihirdetésre került. A Gazdasági Minisztérium jogalkotási feladatkörébe tartozó további rendeletek előkészítése folyamatban van. Mivel nem minősülnek olyan végrehajtási rendeleteknek, melyek a törvény végrehajtásához feltétlenül szükségesek, a biztos az ajánlásra adott válaszokat elfogadta. OBH 10810/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével és a 13. § (1) bekezdésében rögzített tulajdonhoz való joggal összefüggésben visszásságot okoz, hogy a MATÁV Rt. Üzletszabályzata a beruházási hozzájárulások korábbi befizetésének bizonyítása tekintetében nem kellően pontos, nem veszi figyelembe két hatályos jogszabály rendelkezéseit. A panaszos beadványában azt sérelmezte, hogy Nyíregyházáról Tiszadadára költözését követően a MATÁV Rt. 1997-ben 37 500 Ft belépési díj megfizetésére hívta fel. A panaszos határozottan emlékszik, hogy 1988-ban 12 000 Ft belépési díjat már megfizetett, ezt azonban igazolni nem tudja. Sérelmezte továbbá, hogy a Nyíregyházi Távközlési Centrum vezetőjének 1997. szeptember 23-án írt levelére nem kapott választ. Az elnök-vezérigazgató mellékelte a panaszos 1997. szeptember 23-i levelére rendes levélként megküldött, 1997. október 1-jei keltezésű válaszlevelet. A levélben az áll, hogy a szolgáltató nyilvántartása szerint az állomás felszerelésekor beruházási hozzájárulás megfizetése nem történt. A panaszos

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes